તરુણસાગરજીએ નરેન્દ્ર મોદી સામે આક્ષેપ કરતાં કહ્યું કે હતું કેટલા આશ્ચર્યની વાત છે કે જો કોઈ સભા, રૅલીને સંબોધવા માટે અડધો કલાકનો વિલંબ થઈ જાય છે તો તેઓ ત્યાં ઉપસ્થિત પબ્લિકની માફી માગે છે અને જેમની તેમણે અડધી જિંદગી બરબાદ કરી દીધી તેમની માફી માગવાથી બચે છે. તરુણસાગરજીએ કહ્યું હતું કે ‘મોદીજી, ખરેખર તમે નસીબવાળા છો કે તમને જશોદાબહેન જેવી પત્ની મળી, જેમણે હંમેશાં ઝેર પીને પણ અમૃત ઓક્યું. ૪૪ વર્ષોની માનસિક પીડા ભોગવીને પણ તમારા ઉજ્જ્વળ ભવિષ્ય માટે આજે પણ તેઓ વ્રત રાખે છે, ર્તીથ-યાત્રા કરી રહ્યાં છે, મંદિર-મંદિર જઈને તમે પ્રાઇમ મિનિસ્ટરની ખુરસી પર બેસો એવી માનતા માની રહ્યાં છે, વિજય મુરતમાં વોટ નાખી રહ્યાં છે. ધન્ય છે એ દેવી જેણે ભારતીય નારીની પરિભાષાની લાજ રાખી. મોદીજી, જરા હવે ભારતીય પતિ શું હોય છે થોડું તમે પણ દુનિયાને બતાવી દો.’